CELEX: C2005/006/76
Language: sl
Date: 2005-01-08 00:00:00
Title: Zadeva T-393/04: Tožba Dirka Klaasa proti Evropskemu parlamentu, vložena dne 30. septembra 2004

8.1.2005   
            
            
               SL
            
            
               Uradni list Evropske unije
            
            
               C 6/39
            
         Tožba Dirka Klaasa proti Evropskemu parlamentu, vložena dne 30. septembra 2004
   (Zadeva T-393/04)
   (2005/C 6/76)
   Jezik postopka: nemščina
   Dirk Klaas, stanujoč v Heidelbergu (Nemčija), ki ga zastopa R. Moos, Rechtsanwalt, je dne 30. septembra 2004 na Sodišče prve stopnje Evropskih skupnosti vložil tožbo proti Evropskemu parlamentu.
   Tožeča stranka Sodišču prve stopnje predlaga, da:
   
               —
            
            
               razglasi za nično razveljavitev dveh prednostnih točk s strani generalnega direktorja kadrovske službe z dne 12.02.2004, ki je bila potrjena z odločbo o ugovoru generalnega sekretarja Evropskega parlamenta z dne 30.06.2004, kolikor sta bili tožeči stranki odvzeti dve prednostni točki, ki sta ji bili podeljeni za obdobje pred letom 1999;
            
         
               —
            
            
               odločbo v tem delu razglasi za nično in ugotovi, da je treba dve prednostni točki prenesti na naslednja leta;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene navedbe
   Tožeča stranka je uradnik Parlamenta. Z učinkom za nazaj je z dnem 01.01.1999 napredovala v naziv A6. V okviru napredovanja so bile tožeči stranki izbrisane vse do leta 1999 pridobljene prednostne točke. Parlament je v obrazložitev napotil na sodbo Sodišča prve stopnje v zadevi T-30/02 (Leonhardt proti Parlamentu), ki po njegovem mnenju takšno brisanje dovoljuje.
   V obrazložitev tožbe tožeča stranka navaja, da prehodna določba, po kateri je treba v primeru napredovanja izbrisati vse do leta 1999 pridobljene točke, krši člen 45 Kadrovskih predpisov. Po mnenju tožeče stranke ta določba ni potrebna in ni sorazmerna ter krši načelo enakosti. Navaja tudi, da obravnavane zadeve ni mogoče primerjati z zadevo T-30/02.